
PA_NonLegDec

MIŠLJENJE
Odbor za prava žena i rodnu ravnopravnost poziva Odbor za proračunski nadzor da kao nadležni odbor u prijedlog rezolucije koji će usvojiti uvrsti sljedeće:
<RepeatBlock-Dec> 
A.	budući da se člankom 8. UFEU-a Uniji nalaže da u svim svojim aktivnostima teži uklanjanju nejednakosti i promicanju ravnopravnosti između muškaraca i žena; budući da je jednakost temeljno pravo u skladu s Ugovorom iz Lisabona i jedan od prioriteta Unije, pri čemu Europski institut za ravnopravnost spolova (EIGE) podupire institucije Unije i države članice u postizanju tog cilja;

B.	budući da je rad EIGE-a 2023. bio usmjeren na dva tematska prioriteta: europski zeleni plan i rodno uvjetovano nasilje; budući da krize pogoršavaju ranjivost žena i njihovu izloženost nasilju, čime se pojačavaju postojeće strukturne nejednakosti i pogoršavaju sve vrste rodno uvjetovanog nasilja, uključujući fizičko, seksualno i psihološko nasilje; budući da je učinkovitost djelovanja EIGE-a upitna u pogledu europskog zelenog plana, koji je potrebno revidirati i ažurirati kako bi se općenito postavili ostvarivi ciljevi za postizanje ravnopravnosti i potporu ženama, posebno u Uniji; 

1.	izražava ozbiljnu zabrinutost zbog toga što je misija EIGE-a preusmjerena s poboljšanja ravnopravnosti na europski zeleni plan; ističe da je EIGE ostvario 92,76 % ciljeva navedenih u njegovu programu rada;

2.	napominje da se povećanje troškova osoblja EIGE-a od 8,5 % može pripisati kontinuirano visokoj stopi inflacije, kao i indeksaciji plaća od 2,7 %, te napominje da je prosječan broj zaposlenika ostao 45; napominje da su dva člana ugovornog osoblja bila zaposlena i financirana sporazumom o doprinosu IPA-e s Glavnom upravom Komisije za susjedsku politiku i pregovore o proširenju; prima na znanje stalan manjak osoblja EIGE-a i predlaže da EIGE svoj program rada usmjeri na nasilje nad ženama i djevojčicama, uz istodobno uklanjanje radnji povezanih s europskim zelenim planom s popisa prioriteta kada je to potrebno s obzirom na trenutačne kapacitete osoblja;

3.	potvrđuje da su poduzete posebne mjere u području financijskog upravljanja kako bi se osigurala pravilna provedba međuinstitucijskih okvirnih ugovora.
</RepeatBlock-Dec>

